NaiveNeuron/SloPal huggingface dataset:
Švantner, Dušan, poslanec NR SR (2010-12-15):
Vážený pán predseda, vážené dámy, vážení páni, dovoľte mi, aby som vlastne ako náhradník za pána poslanca Mikuša, ktorý bol uznesením č. 78 určený za spravodajcu, predniesol tento návrh k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 186. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Pán predseda, otvorte rozpravu. Ďakujem.
T. Cabaj, podpredseda NR SR: (2010-03-04):
Pani poslankyňa chce položiť doplňujúcu otázku. Poprosím zapnúť pani poslankyňu Sabolovú.
Číž, Miroslav, podpredseda NR SR (2015-09-30):
Pán poslanec Novotný.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 134 poslancov, za 2, proti 94, zdržalo sa 37, nehlasoval 1. Uvedený návrh sme neschválili.
Baránik, Alojz, poslanec NR SR (2020-05-14):
Ďakujem pekne za slovo. Som úplne šokovaný, ja som o tomto nevedel, pani kolegyňa, že došlo k takémuto incidentu. Veľmi si to dôkladne celé zistím, ale už teraz vyzývam orgány činné v trestnom konaní, aby okamžite zahájili vyšetrovanie v tejto veci, aby sa zistilo, o ktorého advokáta sa jedná, či naozaj existujú kontakty na Ústavný súd a či existujú vzorce správania osôb, ktoré sa tu spomínajú, tak aby sa zistilo, že kto korumpuje Ústavný súd a ktorí sú to tí advokáti, ktorí sú známi pani komisárke ako tí, ktorí vedia ovplyvňovať Ústavný súd. Ešte raz vyzývam orgány činne v trestnom konaní, aby okamžite zahájili vyšetrovanie. Ďakujem.
Poliačik, Martin, poslanec NR SR (2014-02-05):
Ďakujem. Martin, keď si odstrihneme všetky ostatné faktory, tak nám ostane nejaký pool peňazí, ktorý, na ktorý doteraz mali nárok dve skupiny, hej. To znamená, že... (Reakcia z pléna.) Áno, ale oni, oni boli zvýhodnení, oni boli ako keby prioritne brané. A vy ju rozširujete o tretiu. To znamená, lebo, lebo inak by ten, inak by ten, ak hovoríš, že všetci mali doteraz rovnaké, rovnaké možnosti, tak potom by nemalo význam zaraďovať k tým dvom ešte tretiu, lebo ak splní podmienky, tak dostane, ak nesplní, tak nedostane. Nie, vy sa ju snažíte potlačiť trochu vyššie. A ja hovorím o tom, že pri odstrihnutí všetkých ostatných faktorov, ak jediným faktorom je zaradenie sa do tých dvoch skupín, tak vy dneska ten pool, ktorý tvorili dneska tie dve skupiny dohromady, rozširujete, rozširujete o plus rodiny s deťmi do 6 rokov. Rád, rád si to nechám vysvetliť, že je to inak, ale tak som to pochopil. A hovorím, že ak je to tak, tak potom tie dve skupiny budú znevýhodnené, lebo v podstate, ak doteraz ich bolo dajme tomu tisíc, a vy k ním pridáte ďalších 5-tisíc rodín, tak doteraz bola ich šanca 1 : 999 a teraz bude ich šanca 1 : 4 999. A ak to nie je pravda, tak je možné, že, že som niečo prehliadol a rád si to nechám vysvetliť, ale zatiaľ to vidím takto. Ďakujem.
Laurenčík, Milan, podpredseda NR SR (2020-12-04):
Pani ministerka, môžete reagovať na faktické poznámky, ak chcete. Nech sa páči.
Štefanec, Ivan, poslanec NR SR (2012-10-19):
Ďakujem pekne, pán podpredseda. Ďakujem aj kolegom za podporu, ostatným za faktické. Budem reagovať na tie, ktoré išli z vládnej strany. Pani poslankyňa Nachtmannová, nuž krajiny, ktoré majú rast, tak tie znížili priame dane. To sú jednoducho fakty. A mimochodom tieto úvahy sú nielen vo Švédsku, ale aj v Nemecku, aj v krajinách, na ktoré sa odvolávate. Pán poslanec Duchoň, trend pri výbere z daní aj z fyzických osôb je rastúci. Je rastúci nielen z právnických, ale aj z fyzických osôb ten trend je rastúci. Čo sa týka prílevu investícii, ja som upozornil aj vo svojom príspevku, tak samozrejme, že to bol jeden z faktorov, jeden z kľúčových faktorov. Ale pri tom príleve investícií nezabúdajme na investičné stimuly, na ktoré ste sa vy odvolali. Ja považujem za absolútne škandalózne, že vy ste začali rozdávať peniaze ľudí na udržanie pracovných miest. To je precedens, ktorý tu nebol. Z peňazí daňových poplatníkov, z peňazí malých podnikateľov, tých, ktorí nemajú šancu dostať sa k stimulom, podporujete veľké ziskové firmy vraj za udržanie miest. To je osobitná téma, ktorá bude ešte, verím, v snemovni rozobraná. Pán poslanec Blaha, nuž, tam je viac čo na vysvetľovanie, ale, viete, aj rovná daň, aj ďalšie reformy boli spôsobom, ako sa z komunistického jarma dostať k prosperite, a na Slovensku sa to podarilo. Našťastie sa to darí aj iným krajinám. Bohužiaľ, to koleso teraz otáčate. Otáčate ho zlým smerom, pretože aj rovná daň je spôsobom, ako majú všetci ľudia zbohatnúť, pretože ide predovšetkým o prosperitu občanov. Ďakujem pekne.
Zmajkovičová, Renáta, podpredsedníčka NR SR (2014-02-11):
Vážené panie poslankyne, vážení páni poslanci, budeme pokračovať verejnou časťou 29. schôdze Národnej rady Slovenskej republiky. Na dnešnom rokovacom dni, znovu zopakujem poslancov, ktorí požiadali o ospravedlnenie: pán poslanec Miroslav Beblavý, Otto Brixi, Mikuláš Dzurinda, Pavol Hrušovský, Emília Müllerová, Boris Susko a na dopoludňajšom rokovaní požiadali poslanci Juraj Blanár a Igor Choma. Pokračujeme v prerušenej rozprave v prvom čítaní o návrhu poslancov Abrhana, Fronca, Gibalovej a Hrušovského na vydanie zákona, ktorým sa mení a dopĺňa zákon č. 131/2002 Z. z. o vysokých školách (tlač 846). Prosím poslankyňu Moniku Gibalovú, aby zaujala miesto určené pre navrhovateľov, a spravodajcu z výboru pre vzdelanie, vedu, mládež a šport poslanca Petra Osuského, aby zaujal miesto určené pre spravodajcu. Do rozpravy je ústne prihlásený pán poslanec Martin Poliačik, ktorému odovzdávam slovo. Pán poslanec nie je prítomný, čiže a bol to, predpokladám, posledný rečník, ktorý bol prihlásený. A vyhlasujem všeobecnú rozpravu za skončenú. Pani poslankyňa, záverečné slovo, nech sa páči. (Pokračovanie rokovania o návrhu poslancov Národnej rady Slovenskej republiky Pavla Abrhana, Martina Fronca, Moniky Gibalovej a Pavla Hrušovského na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 846.)
R. Zmajkovičová, poslankyňa: (2007-03-21):
Predkladaný návrh zákona má za cieľ zosúladiť existujúci platný stav v slovenskej samospráve a pomôže odstrániť rozpor, ktorý vytvára nerovnaké podmienky pre výkon verejných funkcií v samospráve. Preto v záujme zjednotenia právnej reglementácie tejto situácie v Bratislave, aká je teda aj v iných samosprávach v našom štáte, predkladám novelu zákona č. 377/1990 Zb. o hlavnom meste Slovenskej republiky Bratislave v znení neskorších predpisov. Ctené kolegyne a kolegovia, zároveň vás žiadam o podporu tohto návrhu zákona. Ďakujem.
Laurenčík, Milan, podpredseda NR SR (2022-06-24):
Poslednú faktickú poznámku má pán poslanec Štefan Kuffa.
Laššáková, Jana, podpredsedníčka NR SR (2014-06-06):
Ďakujem pekne. Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami a vyhlasujem všeobecnú rozpravu. Chcete do rozpravy? Nech sa páči, pán poslanec Kuffa. Pán poslanec Kuffa vystupuje v rozprave.
Paška, Pavol, predseda NR SR (2014-03-20):
Je tu jediná možnosť, ak vzniká takýto problém, potom vyhlásime prestávku, aby mohli zasadnúť výbory, a potom budeme pokračovať v rokovaní. (Reakcie z pléna.) Tak, poprosím vás, navrhujem, vyhlásim prestávku do 11.35 hodiny. A stihnete potom zorganizovať výbory? (Reakcia z pléna.) Takže pán poslanec Fedor, pán predseda.
A. Belousovová, podpredsedníčka NR SR: (2007-09-19):
Ďalej v rozprave vystúpi pán podpredseda Číž. Nech sa páči, pán podpredseda, máte slovo.
Galek, Karol, poslanec NR SR (2017-09-14):
Pani Zimenová, ďakujem veľmi pekne za tieto slová, aj za kritiku, pretože kritika je práve to, čo nás posúva nejakým spôsobom ďalej. Áno, priznávam, počul som aj z iných úst o tom, že keď sa robia zmeny v tom školskom zákone, tak malo by to byť omnoho komplexnejšie. Priznávam aj to, že naozaj táto zmena, ktorú sme navrhovali, vychádzala z nejakého existujúceho stavu. Vy ste hovorili o tom zalievaní klinca do betónu. Ja by som to skôr povedal, že čiastočne sme skorej ten klinec chceli povytiahnuť. Ale je pravda, že nevieme, ako by ho niekto iný ďalej, zatiaľ ho vytiahol, roztrhol si na ňom nohavice. Napriek tomu si myslím, že tento zákon rieši aspoň čiastkovú, aspoň nateraz, nejakú situáciu. Otvára nejaké nové možnosti. Ide o to, vy ste hovorili aj o tom, že za vlády Roberta Fica sa asi ťažko niečo zmení. S tým plne súhlasím. Vidíme, ako prechádzajú všetky naše ostatné návrhy a na nejaké komplexné riešenia asi naozaj priestor nebude. Len v roku 2020, keď sa my dostaneme, snáď dostaneme k moci, ťažko povedať, kto všetko tam bude, či tam budeme aj my. Ja verím, že hej, verím, že tam budete aj vy. A vtedy bude môj najmladší už aj nastupovať na základnú školu v podstate. Čiže naozaj toto malo byť riešenie, ktoré malo ďalším tisícom detí umožniť niečo inovatívne v tom školstve už dnes. Ale vítam, ako som povedal, tieto slová. Budem rád, ak v budúcnosti sa pozrieme nejak komplexnejšie na tento zákon, pretože mať zákon v šuflíku znamená, že čokoľvek sa zmení, viete ho kedykoľvek vytiahnuť alebo ponúknuť ho niekomu druhému, aby tak urobil za vás. Takže ešte raz, veľmi pekne ďakujem aj za tieto slová, aj napriek tomu, že to nepodporíte, ale hovorím, tá kritika je určite vítaná. Ďakujem.
Ďuriš Nicholsonová, Lucia, podpredsedníčka NR SR (2018-09-14):
Ďakujem pekne, pani spravodajkyňa. Otváram všeobecnú rozpravu. Písomne sa prihlásil za klub pán Krajčí. Pán poslanec Krajčí, ešte sem nechoďte! Pán poslanec Krajčí, ale vaša kolegyňa ako predkladateľka požiadala o vystúpenie v rozprave, a preto si myslím, že jej udelíme slovo. Nech sa páči.
Kéry, Marián, poslanec NR SR (2017-12-05):
Je dosť náročné zostať pokojným po takom vystúpení, ako ste mali, pán poslanec. Na úvod chcem povedať, že každému normálne zmýšľajúcemu človeku musí byť ľúto vyhasnutých životov našich opatrovateliek. No chcem vám pripomenúť, že do zahraničia, aj do Rakúska, chodili pracovať ľudia aj v minulosti, nielen vtedy, keď bol predsedom vlády Robert Fico. Chodili tam aj za Vladimíra Mečiara, aj za Mikuláša Dzurindu, dokonca aj za Ivety Radičovej. A odkedy je Slovensko súčasťou Európskej únie, tak prácu v zahraničí, aj v Rakúsku, je, je vlastne možné oveľa ľahšie získať ako predtým, a to našťastie. Pán poslanec, ja som normálne nadobudol dojem a prajem si, aby politici vášho typu dostali možnosť spravovať krajinu po roku 2020. Som si takmer istý, že mnohým ľuďom sa potom otvoria oči. Ale isté je, že, a to vám garantujem, že aj potom budú ľudia naďalej chodiť pracovať do zahraničia. Pán poslanec, mne sa zdá, že vy ste smelý vtedy, keď netreba. Veľmi rád vyzývate ľudí, aby sa podrobili detektoru lži, dokonca aj ponúkate veľmi štedrú finančnú odmenu. Ale hodenú rukavicu od vášho bývalého partnera pána Vandáka ste doteraz neprijali. A posledná vec. Veľmi mi vadí a naozaj si vyprosujem, aby mi daňový podvodník kázal o morálke, a vyprosujem si, aby ste mi kázali a hovorili, čo je to pravda a morálka. Ja nepotrebujem od vás rozhrešenie, na to využívam iné inštitúty.
Grendel, Gábor, podpredseda NR SR (2020-12-17):
Pán poslanec Herák! (Zaznenie gongu.)
Hrušovský, Pavol, podpredseda NR SR (2011-03-24):
Ďakujem. Prosím, zaujmite miesto pre spravodajcov. Otváram rozpravu o tomto bode programu. Písomne nemám žiadne prihlášky. Ústne otváram možnosť poslancov prihlásiť sa do rozpravy. Štyria poslanci sa hlásia. Končím možnosť ďalších prihlášok do rozpravy. Posledný je pán poslanec Záhumenský, prvý je pán poslanec Muránsky. (Hlas v sále.) Procedurálny návrh, pán poslanec? (Reakcia poslanca.)
Gröhling, Branislav, poslanec NR SR (2016-09-22):
Pán predsedajúci, v zlúčenej rozprave k obidvom návrhom zákona (tlač 211 a 201) vystúpilo 11 poslancov. V rozprave bol podaný jeden procedurálny návrh. Prosím vás, pán predseda, dajte hlasovať o návrhu pána poslanca Blanára podľa § 73 ods. 3 písm. b) rokovacieho poriadku, že Národná rada Slovenskej republiky sa uzniesla, že nebude pokračovať v rokovaní o návrhu zákona.
Ledecký, Vladimír, poslanec NR SR (2022-11-09):
Pán predseda, teraz dajte, prosím, hlasovať o pripomienke pani prezidentky. Gestorský výbor neprijal odporúčanie.
Bugár, Béla, doterajší podpredseda NR SR (2012-04-04):
Viktor Stromček.
I. Šulaj, poslanec: (2003-02-25):
Tu by som chcel predovšetkým upozorniť na problematiku legislatívnej úpravy finančného hospodárenia a nakladania s majetkom vyšších územných celkov. Asi všetci veľmi dobre viete, že sú momentálne naviazané na rozpočet a tento rozpočet v podstate aj schvaľujú v zastupiteľstve. Teda nie je veľmi možné z praktickej stránky v priebehu roka  rozpočet meniť a prispôsobovať ho novým pravidlám v oblasti kapitálových výdavkov a bežných výdavkov. Preto sa ja osobne domnievam, že  návrh zákona alebo táto novela zákona môže byť platná vtedy, ak vyššie územné celky dostanú väčšie finančné právomoci a ak v zmysle väčších finančných právomocí spracujeme naozaj dôslednú daňovú reformu, aby sa podielové dane a finančné zdroje prerozdeľovali spravodlivejšie na vyššie územné celky, aby  mohli samostatne rozhodovať o svojom majetku, o jeho prírastku alebo o úbytkoch. Z dôvodu, že novela zákona je ešte trošku v rozpore, pretože  by mala platiť od 1. júna 2003, so skutočným stavom o hospodárení vyšších územných celkov, ja osobne túto novelu nepodporím. Ďakujem za pozornosť. (Potlesk.) Z. Martináková, podpredsedníčka NR SR: Vyhlasujem všeobecnú rozpravu za skončenú. Pýtam sa pána ministra, či sa chce k rozprave vyjadriť? Nie. Pán spoločný spravodajca? Nie. Prosím, pristúpime k hlasovaniu. Prosím vás pán spoločný spravodajca, aby ste uviedli hlasovanie. Najskôr budeme hlasovať o návrhoch podaných podľa ustanovenia § 73 ods. 3 zákona o rokovacom poriadku.
Paška, Pavol, predseda NR SR (2013-09-17):
Čiže váš návrh je rokovať do devätnástej?
Figeľ, Ján, podpredseda NR SR (2014-10-22):
Vážene panie poslankyne, páni poslanci, pán vicepremiér, budeme pokračovať v popoludňajšom rokovaní šiesteho dňa 39. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o dani z motorových vozidiel, je to tlač 1122. 1122. Pán minister je tu, pán Demian ako spravodajca takisto na mieste pre spravodajcov. Pán Frešo ešte nie je prítomný, ale aj kvôli ďalšej, ďalšiemu rokovaniu, aj keď je na ceste, by teraz vystúpil posledný prihlásený, ktorým je pán poslanec Pavol Zajac, a pán Frešo po príchode dokončí svoje prerušené vystúpenie. Dávam teda slovo Pavlovi Zajacovi. Nech sa páči. (Pokračovanie rokovania o vládnom návrh zákona o dani z motorových vozidiel a o zmene a doplnení niektorých zákonov , tlač 1122.)
Hrnčiar, Andrej, podpredseda NR SR (2019-09-12):
Pán poslanec Mizík.
Pellegrini, Peter, predseda NR SR (2015-09-25):
Prezentujme sa a hlasujme o pridelení zákona výborom, určení gestorského výboru, ako aj lehôt na prerokovanie. (Hlasovanie.) Prítomných 125 poslancov, za hlasovalo 120, zdržali sa 5 poslanci. Konštatujem, že Národná rada pridelila návrh zákona výborom, určila gestorský výbor, ako aj príslušné lehoty. Pán poslanec, prosím vás, aby ste uviedli aj hlasovanie v prvom čítaní o vládnom návrhu zákona, ktorým sa mení a dopĺňa Obchodný zákonník (tlač 1713), bod 86 schváleného programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1713.)
Martvoň, Anton, poslanec NR SR (2015-05-06):
... na druhej strane tu budete kritizovať konštruktívne návrhy, s ktorými prichádzame. Pán Hlina, vy ste prišli a chcel ste riešiť úžeru s jedným paragrafom odpísaným z Trestného zákona. To bolo vyriešiť? My s Brixim a so stranou SMER sme priniesli vyše 20-stranovú novelu. S dôvodovou správou to bolo cez 40 strán. Toto je rozdiel, toto sú riešenia. Nie vaše, jeden paragraf odpísaný z Trestného zákona! Toľko z mojej strany.
Blahová, Natália, poslankyňa NR SR (2018-05-18):
Ďakujem pekne. Vážená pani predsedajúca, vážení páni poslanci, ako spravodajkyňa určená navrhnutým gestorským výborom pre ľudské práva a národnostné menšiny v súlade s 
§ 73 rokovacieho poriadku predkladám informáciu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou uvedeného návrhu je aj stanovisko ministerstva financií. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na to, že návrh zákona prerokuje v druhom čítaní. V súlade s rozhodnutím predsedu Národnej rady č. 1007 navrhujem, aby návrh zákona prerokovali nasledovné výbory: ústavnoprávny výbor, výbor pre verejnú správu a regionálny rozvoj, výbor pre ľudské práva a národnostné menšiny ako gestorský výbor. Odporúčam, aby návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pani predsedajúca, prosím, otvorte všeobecnú rozpravu.
Bugár, Béla, podpredseda NR SR (2019-10-15):
Ďakujem pekne. Pán spravodajca, chcete zaujať stanovisko? Nie, ďakujem. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu a ktorým sa mení a dopĺňa zákon č. 190/2003 Z. z. o strelných zbraniach a strelive (tlač 1520). Prosím pani ministerku vnútra, aby vládny návrh zákona odôvodnila. Pani ministerka, máte slovo. (Rokovanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1520.)
P. Hrušovský, podpredseda NR SR: (2002-07-10):
(Hlasovanie.) 96 prítomných, 84 za návrh, 9 sa zdržalo, 3 nehlasovali. Návrhy sme schválili. Ďalší návrh. J. Langoš, poslanec: Druhý vystúpil v rozprave jeden z navrhovateľov, poslanec Peter Tatár, ktorý vyslovil jeden pozmeňujúci návrh.
Šeliga, Juraj, podpredseda NR SR (2021-05-04):
Ďakujem. Poprosím pani poslankyňu Halgašovú ako určenú spravodajkyňu z výboru pre pôdohospodárstvo a životné prostredie, aby nás informovala o prerokovaní vo výboroch. Nech sa páči.
Suchánek, Alan, poslanec NR SR (2017-12-13):
Pán predsedajúci, dajte hlasovať o návrhu zákona ako celku s prijatými pozmeňujúcimi a doplňujúcimi návrhmi. Gestorský výbor odporúča schváliť.
Glváč, Martin, podpredseda NR SR (2018-11-29):
Ďakujem. Spravodajca nechce, prerušujem rokovanie o tomto bode programu. Procedurálny návrh, pán poslanec Kondrót. Mám ho.
Laššákova, Jana, podpredsedníčka NR SR (2014-09-11):
Hlasujeme. (Hlasovanie.) Prítomných 80 poslancov, za návrh hlasovalo 80 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme pokračovať hlasovaním v prvom čítaní o návrhu zákona, ktorým sa mení a dopĺňa Obchodný zákonník (tlač 1125). Nech sa páči, pani spravodajkyňa Kučerová, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1125.)
Čepček, Martin, poslanec NR SR (2022-09-30):
Ďakujem pekne. Tak ja poviem na začiatok pár slov, potom zvyšok, to by som povedal v rozprave, aby ste vedeli na mňa reagovať. Takže na Slovensku podľa odhadov máme 400-tisíc obyvateľov, ktorí majú problémy s nadmernou konzumáciou alkoholu, a práve jedným z takých, jednou z takých problémových vecí vidím s tým, že sa alkohol predáva na benzínových pumpách, kde je tá dostupnosť alkoholických nápojov prístupná aj pre vodičov, ktorí, ktorí vedú motorové vozidlo. Takže tento zákon neobsahuje len, čo sa týka alkoholu, ale obmedzuje aj ďalšie spôsoby, ale to by som potom povedal v rozprave. Ďakujem pekne.
Kollár, Boris, predseda NR SR (2023-03-14):
Dobre. 41 a 59. Nech sa páči.
Glváč, Martin, podpredseda NR SR (2018-11-30):
Vážené panie poslankyne, vážení páni poslanci, otváram štvrtý rokovací deň 38. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Ladislav Andreánsky, Dušan Galis a Igor Choma. Poslanec Kresák, bol to procedurálny? Bude to, že osobitne privítať všetkých poslancov menovite alebo? Nie? Nie. Takže pristúpime k druhému čítaniu o vládnom návrhu zákona o štátnom rozpočte na rok 2019. Vládny návrh zákona je uverejnený ako tlač 1090 a je súčasťou návrhu rozpočtu verejnej správy na roky 2019 až 2021. Spoločná správa výborov schválená gestorským výborom má tlač 1090a. Z poverenia vlády Slovenskej republiky vládny návrh zákona odôvodní podpredseda vlády a minister financií Slovenskej republiky Peter Kažimír. Nech sa páči, pán minister. (Rokovanie o vládnom návrhu zákona o štátnom rozpočte na rok 2019 , tlač 1090, a o návrhu rozpočtu verejnej správy na roky 2019 až 2021 .)
Bugár, Béla, podpredseda NR SR (2018-10-24):
Nech sa páči, prezentujme sa a hlasujme o procedurálnom návrhu. (Hlasovanie.) Prítomných 146, za 63, proti 58, zdržalo sa 25 poslancov. Procedurálny návrh nebol schválený. Nech sa páči.
Kollár, Boris, predseda NR SR (2021-05-06):
Prosím, prezentujme sa a hlasujeme. (Hlasovanie.) Prítomných 123 poslancov, za 13, proti 8, zdržalo sa 99, nehlasovali 3. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz vyhlasujem krátku prestávku, pokým bude rokovať grémium. Ďakujem. (Zasadnutie poslaneckého grémia.) (Po zasadnutí poslaneckého grémia.)
Jurinová, Erika, podpredsedníčka NR SR (2013-06-27):
Ďakujem pekne. K rozprave chce zaujať stanovisko aj pán spravodajca. Nech sa páči, pán podpredseda.
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Sabo.
Laššáková, Jana, podpredsedníčka NR SR (2015-07-01):
Pán poslanec Huba, nech sa páči.
Jurinová, Erika, podpredsedníčka NR SR (2014-11-10):
Páni poslanci, prosím vás o kľud v miestnosti, aby mohla vystúpiť pani poslankyňa.
Číž, Miroslav, poslanec NR SR (2019-01-29):
Procedurálny návrh je, pán predseda, aby ste požiadali predsedu mandátového a imunitného výboru, aby zvolal zasadnutie, v rámci ktorého posúdi, posúdi konanie poslancov v zmysle príslušného paragrafu rokovacieho poriadku o urážkach medzi poslancami. A s tým, že zaujme k tomu stanovisko a, samozrejme, urobí aspoň minimálnu prietrž takémuto nehanebnému spochybňovaniu Národnej rady a vôbec, hanbu pre nás všetkých. Tí ľudia, ktorí toto robia,... (Prerušenie vystúpenia predsedajúcim.)
Košútová, Magda, poslankyňa NR SR (2015-11-11):
Ďakujem pekne. Vážení kolegovia, predkladám vám pozmeňujúci návrh k vládnemu návrhu zákona, nakoľko pri prepisovaní pozmeňujúceho návrhu, ktorý bol predložený na výbore Národnej rady, došlo v podstate k chybe, preto sa ju snažíme opraviť. V zmysle § 27 ods. 1 a § 82 ods. 2 zákona č. 350/1996 Z. z. o rokovacom poriadku Národnej rady v znení neskorších predpisov predkladám nasledujúci pozmeňujúci návrh. Po prvé. V čl. I doterajšom bode 35 § 15 ods. 2 písmená b) až e) znejú: „b) tomu, kto uvádza hnojivo do obehu, ak poruší povinnosti podľa § 8 a 9, c) výrobcovi, producentovi, dovozcovi, predajcovi alebo dodávateľovi, ak poruší povinnosti podľa § 9, d) podnikateľovi v pôdohospodárstve za porušenie povinnosti podľa § 3a ods. 1, § 9, § 10 ods. 1 až 3, e) tomu, kto uvádza hnojivo s označením „Hnojivo ES“ do obehu, ak poruší povinnosti podľa § 8a“. Ide o preformulovanie vnútorných textov. Ďakujem, skončila som, pán predseda.
Jurinová, Erika, podpredsedníčka NR SR (2013-05-15):
Ďakujem pekne, pán poslanec. Druhý do rozpravy písomne prihlásený pán poslanec Radoslav Procházka. Nech sa páči.
Paška, Pavol, predseda NR SR (2014-09-10):
Hlasujeme. (Hlasovanie.) 83 prítomných, 82 za, 1 nehlasoval. Návrh sme schválili. Pán poslanec Halúz uvedie v prvom čítaní hlasovanie o vládnom návrhu zákona č. 650 o doplnkovom dôchodkovom sporení (tlač 1120). (Hlasovanie o vládnom návrh zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov , tlač 1120.)
Laššáková, Jana, podpredsedníčka NR SR (2013-09-25):
Poprosím, poprosím, poprosím, poprosím. Poprosím vás o pokoj. Aj jeden, aj druhý! Nech sa páči, pani podpredsedníčka.
Brisudová, Martina, poslankyňa NR SR (2020-11-03):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslanca Národnej rady Slovenskej republiky Juraja Gyimesiho na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov a samosprávnych krajoch v znení neskorších predpisov (tlač 218), podáva Národnej rady v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 281 z 22. septembra 2020 pridelila návrh zákona na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona a v lehote určenej uznesením Národnej rady. Výbory Národnej rady, ktorým bol návrh zákona pridelený, zaujali k nemu nasledujúce stanoviská: Ústavnoprávny výbor uznesením č. 119 zo 14. októbra 2020 s návrhom zákona súhlasil a odporučil ho Národnej rade Slovenskej republiky schváliť. Výbor pre verejnú správu a regionálny rozvoj uznesením č. 43 z 20. októbra 2020 s návrhom zákona súhlasil a odporučil ho Národnej rade Slovenskej republiky schváliť s pozmeňujúci a doplňujúcimi návrhmi. Z uznesení výborov Národnej rady Slovenskej republiky uvedených pod bodom III spoločnej správy vyplynuli dva pozmeňujúce a doplňujúce návrhy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: hlasovať spoločne o bodoch 1 a 2 zo spoločnej správy s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov bola schválená uznesením gestorského výboru č. 44 z 20. októbra 2020. Týmto uznesením ma výbor zároveň poveril ako spoločnú spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Vážený pán predsedajúci, otvorte, prosím, rozpravu, do ktorej sa tiež hlásim.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 135, za 126, proti 7, zdržal sa 1, 1 nehlasoval. Konštatujem, že sme tento návrh schválili. Budeme pokračovať hlasovaním o bode 75 schváleného programu, ktorým je prvé čítanie o návrhu poslancov Fecka, Pročka a Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve (tlač 1386). Spravodajcom je člen navrhnutého gestorského výboru pre pôdohospodárstvo a životné prostredie poslanec Ján Szőllős. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1386.)
Pčolinský, Peter, poslanec NR SR (2021-11-26):
Ďakujem, pani predsedajúca. (Smiech poslanca.) Pán kolega Dostál, niekedy je menej viac. Niektoré vystúpenia by mali v rozprave presvedčiť kolegov, aby podporili nejaký návrh zákona a niektoré robia presný opak, presvedčia kolegov, aby v žiadnom prípade nehlasovali za takýto návrh zákona. To je, bohužiaľ, aj prípad tvojho vystúpenia v rozprave. S niektorými pasážami môžem súhlasiť, ale niektoré jednoducho naozaj, keby neboli povedané, bolo by lepšie. To isté by som adresoval aj kolegovi Žiakovi vzhľadom na jeho faktickú poznámku, naozaj niekedy menej je viac. A len taká rada do budúcna, ak v budúcnosti chcete niečo presadiť, radšej nevystupujte v rozprave. Ďakujem.
Kočiš, Eduard, poslanec NR SR (2022-05-20):
Veľmi pekne ďakujem za slovo, pán predsedajúci. Pán kolega Richter, ako bývalý minister práce, sociálnych vecí a rodiny naozaj sa v tejto problematike nehýbete pár dní, ale niekoľko rokov, a v skutočnosti, že v skrátenom legislatívnom konaní prichádza do pléna Národnej rady Slovenskej republiky zákon o financovaní voľného času dieťaťa a o zmene a doplnení niektorých zákonov, ktorý sa prezentuje ako ďalšia atómová zbraň, ktorá má zabrániť chudobe, respektíve zlej sociálnej a finančnej situácii v slovenských rodinách, je podľa mňa také autistické dielo jedného pána, ktorý si ráno povedal, že opäť musím niečo vymyslieť, opäť musím niečo dať na svetlo sveta, pretože sa už o mne príliš dobre nerozpráva, respektíve už ani to zlé sa o mne nerozpráva. Čiže ja sa len chcem spýtať ešte raz kolegov, ktorí sa buď z naivity, alebo z nejakej svojej jednoduchosti, poprípade z dobrej vôle nechali presvedčiť, aby tento zákon posunuli v skrátenom legislatívnom konaní do prvého čítania. Žiadna pomoc rodinám nemôže byť postavená na nejakom trápnom krúžkovnom a vôbec nie na nejakej obhajobe toho, že navýšenie rodinného prídavku pre dieťa, respektíve zvýšenie daňového bonusu pre dieťa od 1. 1. 2023 bude nejakou systematickou a stabilnou pomocou. Keď si to rozmeníme na drobné, o koľko peňazí prídu samosprávy pri takomto kroku, tak potom jednoduchým krokom a krokom, ktorý samospráva bude a bude musieť robiť je zvýšenie miestnych daní a miestnych poplatkov. Ja nie som za žiadnu pomoc rodinám. Zvýšme rodinný prídavok aj trojnásobne, daňový bonus aj päťnásobne. Ale kde na to vezmeme finančné prostriedky, pretože bankový sektor ideme podporovať tak, že ho necháme voľne plávať v týchto vodách, ale, naopak, rodiny s deťmi, dôchodcovia a sociálne slabo odkázané rodiny na toto doplatia a budú trpieť.
Blanár, Juraj, podpredseda NR SR (2022-05-25):
Ďakujem, pani ministerka. Nech sa páči, zaujmite miesto určené pre navrhovateľa a teraz udeľujem slovo spoločnému spravodajcovi z výboru pre kultúru a médiá, pánovi poslancovi Milanovi Potockému, aby nás informoval o výsledku rokovaní výborov a zdôvodnil stanovisko gestorského výboru. Nech sa páči, pán spoločný spravodajca.
Hrnčiar, Andrej, podpredseda NR SR (2019-09-19):
Pán poslanec, doplňujúca otázka? Nie. Pán poslanec Klus sa pýta ministerky školstva, vedy, výskumu a športu Martiny Lubyovej: „Vážená pani ministerka, nakoľko sa v predchádzajúcich voľbách do Európskeho parlamentu prejavila vysoká miera inklinácie k extrémizmu najmä u prvovoličov, dovoľte mi opýtať sa, aké konkrétne kroky pripravuje rezort školstva, ktoré by viedli k rozvíjaniu kritického myslenia u žiakov na školách?“
Paška, Pavol, predseda NR SR (2012-10-17):
(Hlasovanie.) 143 prítomných, 61 za, 43 proti, 38 sa zdržalo, 1 nehlasoval. Tento návrh sme neschválili.
Žiak, Miroslav, poslanec NR SR (2022-04-28):
Ďakujem, pán predsedajúci. Pán Blaha, ja som rozmýšľal, že prečo si vy stále beriete do úst toho pána Baránika, ale on je Baránik, nie baránok, pán Blaha. Viete, on je Baránik. Tiež ste sa snažil tu urážať pána Milana Laurenčíka z Terchovej. Viete, on, toto keby ste spravili v Terchovej, a vy ste to zrejme spravil, lebo takéto vaše vyjadrenia takýchto ľudí ako vy v Terchovej bili poriskami po hlavách a vy ste tam zrejme bol a vy ste to spravil, keď ste bol mladý, lebo vám to zostalo. Snažil ste sa uraziť aj mňa, lenže ja som vyštudoval bezpečnosť a kontrolu potravín, pán Blaha, to neni, že som cukrár, to je veľmi ďaleko pre váš intelekt, ale to by ste stále mohol pochopiť, ako veľký socialista a veľký komunista, bojovník za pracujúci ľud, urážať cukrárov, povedzme sa... pán Blaha cukrárov, šoférov a pracujúci ľud. Ľudia, počúvajte, váš pán Blaha, bojovník za vás zdehonestuje všetkých ľudí, ktorí sa živia prácou! Veď vaši komunisti tlačili ľudí, ako sú taxikári, pracujúci v priemysle alebo cukrári, do politiky a vy ich teraz tu idete urážať? Prosím vás, toto je historická udalosť, kedy pán Blaha, birmovaný komunista, teda on neni ani birmovaný, on je len proste tupelo, ale je to komunista, ktorý sa oháňa ľudom, ľudom: My vyženieme týchto fašistov! Nikdy proti Rusku, nikdy proti Rusku! No a tento sa postaví proti ľuďom! Pripomeňme si výrok pána Gašpara mladšieho, že keď ho zavrú, keď zavrú ich ľudí, tak on toho od... je... be, od... je... be. Povedzme si, ako povedala vyšetrovatelia na pani Santusovú, tak Gašpar mladší toto isté rozprával v prítomnosti vášho predsedu. Váš predseda tam, kde jedol šunku, rozprával o tom, ako ide vybavovať bezpečnostnú previerku svojej milenke pani Szalayovej. Veď vy ste normálne že chrapúň, vy sa tvárite, že vy nevidíte tie veci, ktoré sa dejú, ale na druhej strane tu budete bliakať, urážať, ale dneska to bolo historické, vy ste urazil pracujúci, slušný pracujúci ľud, pán Blaha. A rozprávam to takým istým šepkom ako vy.
Hrušovský, Pavol, predseda NR SR (2011-12-13):
Ďakujem pánovi poslancovi Kvasničkovi. Poprosím, aby ste zaujali miesto pre navrhovateľov. A teraz dávam slovo pánovi predsedovi výboru, ktorého výbor poveril, aby bol spravodajcom k predloženému návrhu zákona. Nech sa páči, pán poslanec a predseda výboru Novotný.
Bugár, Béla, podpredseda NR SR (2018-09-19):
Ďakujem pekne. Nie som nejaký fajnšmeker, ale... (reakcie z pléna), ale chcem vám povedať, pán kolega, jednu vec, viete, len na odľahčenie. Hovoríte, že nie sú vyškolení tí ľudia, môžu napáchať nejaké škody. Prepáčte, v tomto parlamente máte toľko poslancov nevyškolených, ktorí sem prídu a pomaličky sa naučia a hlasujú za zákony, ktoré potom sú také, aké sú. No a čo je väčšia škoda, keď už teda? Ale to na odľahčenie. Musím vám povedať, že fakt ten tlak bol veľký. Ja som sa pohádal napr. s pánom Sabolom, s pánom Sabolom, alebo napr. výrobcami škótskej whisky, lebo oni sa boja toho, že poklesne ich, dá sa povedať, marža, nebudú mať to, čo doteraz majú, prepáčte, ale ja vždy budem ochraňovať malých, ktorí z vlastného ovocia vypália niečo, s čím sa môžu pýšiť. A keď hovoríme o fajnšmekroch, ja si nemyslím, že fajnšmekrom je ten, ktorý, napríklad keď chcete z barackovice alebo z marhuľovice urobiť niečo, čo sa nepodobá k tomu, lebo ako fajnšmeker to nechá ustáť v dubových sudoch. No prepáčte, ja si predstavujem ináč barackovicu, a to hovorím o veľkých, lebo oni v tých veľkých zariadeniach toto urobili. Ochutnal som to asi pred troma týždňami a skoro som to vypľul. Čierne pálenie, bezpečnosť. Prepáčte, to sú veci, ktoré, ktoré, ja si myslím, že absolútne falošné argumenty. Poznáte napr. návod na obsluhu? Aj toto zariadenie bude musieť mať. Poznáte, čo to je koťoho? (Reakcie z pléna.) No a koľkokrát to vybuchlo, lebo nikto nepočíta s tým, že tvrdá voda ten pliešok zanáša, tým pádom už nefunguje to zariadenie tak, ako má. Takže nestrašte tu, lebo potom netankujme benzín, lebo benzín vybuchuje. Samozrejme. Takže, pán kolega, preto vám hovorím, že zbytočne nestrašme, ja si myslím, že to nebude tak fungovať... (Prerušenie vystúpenia časomerom.)
A. Belousovová, podpredsedníčka NR SR: (2009-12-01):
Pán poslanec Halecký, máte slovo.
Laššáková, Jana, podpredsedníčka NR SR (2015-01-28):
Do rozpravy sa prihlásil pán spravodajca. Nech sa páči, máte slovo.
Laššáková, Jana, podpredsedníčka NR SR (2014-10-17):
S reakciou, nech sa páči, pán poslanec Mičovský. (Reakcia z pléna.) Však ste bol, však ste bol zapnutý. Nech sa páči.
Vašečka, Richard, poslanec NR SR (2024-01-23):
Ďakujem za slovo, pán predsedajúci. Ďakujem pani poslankyni za také jasné vystúpenie, ktoré dávalo fakty, dáta, čísla veľmi zrozumiteľne aj tomu, kto nie je právnik alebo legislatívec. Mňa zaujal ten výraz zo dňa na deň. Jednak že je nevídané to, že je tak nastavená účinnosť zákona, ale zo dňa na deň budú aj tie zmeny, ktoré avizujú, hovoria, že bude nejaký rozsiahly pozmeňujúci návrh. Lebo v tejto chvíli, keby to platilo tak, ako to položili na stôl, no tak o tom už vieme od, niekedy od decembra, možno konca novembra, ale zrazu z ničoho nič, už to tu bolo spomínané, v druhom čítaní môže prísť pozmeňujúci návrh, prečíta sa a hlasujeme a účinnosť ihneď, zo dňa na deň. Samozrejme, môže ešte niečo v tom robiť pani prezidentka, to je skutočne niečo, ako keby zlomyseľne chcem, chcem ublížiť, chcem pokaziť, chcem skomplikovať, chcem niečo zastaviť, to je ako taká nepodarená amnestia. Zastavíme trestné, trestné stíhania. A dôležité je aj tá komparácia, to porovnanie s inými krajinami. U nás je však dôležité zdôrazniť, že na rozdiel od takého Nemecka alebo ďalších krajín sa skutočne stále ešte potýkame s výraznou mierou korupcie, ktorá bola odkrytá, preukázaná aj na tých najvyšších poschodiach, aj keď niektorí tvrdili, že tam neexistuje. No evidentne asi existuje, minimálne sú vážne podozrenia a niektorí boli aj právoplatne odsúdení. Takže je to vec, ktorú by sme určite nemali podsúvať takýmto spôsobom, ale ani do takejto polohy a zaštiťovať sa Nemeckom alebo inými krajinami, kde je táto situácia úplne na inom stupni vývoja. Takže, samozrejme, tento zákon je v takej forme nepodporiteľný a aj keby prešiel, že budeme ho teda prerokovať v prvom, druhom čítaní v skrátenom legislatívnom konaní, aj ten zákon ako celok, nielen proces, nie je dobrý.
M. Hort, podpredseda NR SR: (2007-10-18):
Nech sa páči, pán spravodajca.
Bugár, Béla, podpredseda NR SR (2017-12-06):
Vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Jurinová, Erika, podpredsedníčka NR SR (2015-11-12):
Takisto nie je žiadna faktická poznámka na toto vystúpenie. Vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Laurenčík, Milan, podpredseda NR SR (2021-05-13):
Ďalším rečníkom, ktorý je prihlásený do rozpravy, je pán spravodajca. Nech sa páči, máte slovo.
Bugár, Béla, podpredseda NR SR (2017-02-07):
Ďakujem pekne. Vyhlasujem rozpravu o tomto bode programu za skončenú. Prosím? (Reakcia z pléna.) Chcem sa opýtať na záver, či chce zaujať stanovisko navrhovateľka. Nech sa páči.
Šeliga, Juraj, podpredseda NR SR (2020-04-07):
Ďakujem. Uzatváram možnosť prihlásiť sa s faktickými poznámkami. Pán poslanec Kotleba, nech sa páči.
B. Bugár, podpredseda NR SR: (2005-05-25):
Vážené panie poslankyne, vážení páni poslanci, pristúpime k hlasovaniu o vládnom návrhu zákona o sociálnoprávnej ochrane detí a o sociálnej kuratele a o zmene a doplnení niektorých zákonov (tlač 1004). Pán poslanec Brocka ako spravodajca, nech sa páči, máte slovo. (Ruch v sále.) O slovo sa prihlásil pán minister, ktorý týmto, samozrejme, otvára rozpravu.
Grendel, Gábor, podpredseda NR SR (2021-06-16):
Teraz by mal v rozprave vystúpiť pán poslanec Mazurek, ale nevidím ho v sále. Ak správne rozumiem poznámkam, ktoré mi tu nechali kolegovia, stráca definitívne pán poslanec poradie? (Reakcie z pléna.) Áno? V rozprave teraz vystúpi ako posledný pán poslanec Šeliga, pretože pán poslanec Kremský mi avizoval, že nevystúpi v rozprave, takže pán Šeliga je posledný písomne prihlásený do rozpravy.
Vitteková, Anna, poslankyňa NR SR (2015-03-19):
Ako o poslednom bode spoločnej správy dajte hlasovať o bode 8 spoločnej správy s odporúčaním gestorského výboru schváliť ho.
Glváč, Martin, podpredseda NR SR (2018-05-22):
Ďakujem. Ďalšia v rozprave – pani poslankyňa Grausová a medzitým dovoľte, aby som privítal na balkóne žiakov Základnej školy Ďumbierska v Banskej Bystrici a členov Euroatlantického centra v Banskej Bystrici. Vitajte! (Potlesk.)
Jurinová, Erika, podpredsedníčka NR SR (2013-06-20):
Ďakujem pekne, pán minister. Pán spravodajca, chcete sa vyjadriť? Prerušujem rokovanie o tomto bode programu. A nasleduje druhé čítanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov . Vládny návrh zákona má tlač 477. Spoločná správa výborov má tlač 477a. Nech sa páči, pán minister pôdohospodárstva Ľubomír Jahnátek nám zákon predstaví. Máte slovo.
Kaščáková, Renáta, poslankyňa NR SR (2018-06-21):
Ďakujem. No ja si myslím, že o voľbe riaditeľa môžeme diskutovať, môžeme diskutovať, ktorý zbor voliteľov bude objektívnejší, či to je parlament, alebo rada, alebo nejak inak vytvorený zbor, zostavený zbor voliteľov, ale myslím si, že zrušenie politického vplyvu na RTVS týmto vaším návrhom je absolútne iluzórny. Ja to rozvediem bližšie vo svojom príspevku v rozprave. A najmä je táto ambícia pre mňa úplne nedôveryhodná z pera predkladateľa pána Maďariča, ktorý od začiatku jeho pôsobenia v SMERE – SD politicky vplýval na všetko, na čo siahol a hovoriť dnes o rýdzej odbornosti mi príde absolútne proste nedôveryhodné. Takže podľa môjho názoru táto jedna zmena, akým spôsobom sa bude voliť riaditeľ, nemá zásadný vplyv na odpolitizovanie RTVS, pretože je tam množstvo ďalších vplyvov, o ktorých budem hovoriť v rozprave.
P. Minárik, poslanec: (2007-05-17):
Vážené pani poslankyne, páni poslanci, pán minister, dnes doobeda som bol s vaším kolegom pánom ministrom financií. Taký konsenzuálny s vami však nebudem môcť byť. Nebude to také príjemné, pretože vo vami navrhovanom zákone sú tri problémy. Jeden pomenovala pani poslankyňa Žitňanská, jeden pán poslanec Lipšic a tretí chcem pomenovať ja. Sú to pomerne značné problémy, aj keď, samozrejme, táto predloha dostala určitú modifikáciu a posunula sa, ale k tomu komunitárnemu a k tomu ústavnému ešte pribudol jeden problém – vstup do kompetencií samosprávy. To, čo obsahuje táto predloha v bode 3 a v bode 6, je nesystémové vstúpenie do procesu obstarávania územnoplánovacej dokumentácie, ktorý je upravený v zákone č. 50/1996 Z. z. Používané pojmy, ako technické riešenie v mierke 1:10 000 a projekt výstavby diaľnice do tohto vstupujú takým zvláštnym spôsobom, ktorý nie je úplne v súlade so stavebným zákonom. Sú to pojmy, ktoré nie sú ani v tej prvej časti stavebného zákona zadefinované. Navrhnutý postup je v rozpore s procesom obstarávania a schvaľovania územnoplánovacej dokumentácie, ktorý je pomerne zložitý a komplexný. Obchádzajú sa niektoré ustanovenia. Dokonca sa to obchádza v jednom prípade úplne, kedy sa do toho vstupuje akosi ex post. Umiestnením stavby diaľnice na podklade dokumentácie, ktorá neprešla procesom podľa stavebného zákona, teda nie je v súlade s tým, ako sa takáto územnoplánovacia dokumentácia má obstarať. Takéto riešenie, ktoré navrhujete, narúša vyváženosť právneho poriadku, keďže uskutočňuje isté ciele, ktoré, samozrejme, prioritne sledujete vy vo vašom rezorte, na úkor iných cieľov, ktoré môžu byť rovnako dôležité a ktoré sa zlaďujú práve v tom procese obstarávania. Preto navrhujem, aby sa vypustil v článku I bod 3, v článku I bod 6. Pán spravodajca, nech sa páči. Každý osobitne, aj keď riešia v podstate veľmi podobnú problematiku. Závisí to od stavu, v akom stave je územnoplánovacia dokumentácia práve v tej chvíli v procese schvaľovania. Na záver ešte by som chcel zdôrazniť, že ide vstup do kompetencie samospráv, kde sa naozaj to vyváženie, ktoré je v stavebnom zákone, hlavne cez záväzné stanovisko krajského úradu, kde štát má svoju ingerenciu, zrazu vstupuje iným mechanizmom a exekutívny orgán štátu, teda vláda si uzurpuje pre seba oveľa väčší podiel, ako je v pôvodnom zákone zamýšľané. Navyše si myslím, že takto, ako to predkladáte, boli porušené aj Legislatívne pravidlá, ktoré sú zhodou okolností v tejto časti pre Národnú radu a pre vládu prakticky totožné. Tie, ktoré sú platné pre Národnú radu, sú uverejnené aj v Zbierke zákonov, takže o to viac by ste ich mali rešpektovať. Ďakujem pekne za pozornosť.
Blahová, Natália, poslankyňa NR SR (2011-02-08):
Vážené dámy, vážení páni, konštatujem, že v rozprave vystúpili... (Prerušenie vystúpenia predsedajúcim.)
Dostál, Ondrej, poslanec NR SR (2016-04-27):
Pán podpredseda vlády, my by sme si veľmi radi ten návrh zákona a jeho dôvodovú správu dopodrobna preštudovali a nefabulovali tu, ale vy nám to nechcete umožniť. Veď my sme boli proti tomu, aby sa o tom rokovalo v skrátenom legislatívnom konaní. Keby sme išli normálnym štandardným procesom, tak by bolo dostatok času, aby si aj poslanci, aj médiá, aj verejnosť ten návrh preštudovali, pouvažovali o ňom, dali ho do súvislostí a mohli k nemu s väčšou sumou informácií kvalifikovane debatovať. Ale vy nám to nechcete umožniť. Veď sme tu celý minulý týždeň až do včera rokovali o programovom vyhlásení vlády. Rokovali sme vo zvláštnom režime, tiež v nejakom zrýchlenom, lebo boli skrátené obedňajšie pauzy. V pondelok, ak ma pamäť neklame, schválila vláda tento návrh aj s návrhom na skrátené legislatívne konanie. Dnes sme ho teda dostali, začali sme dnes o ňom rokovať a dnes alebo zajtra ho máme už aj schváliť. Tak nám nevyčítajte, že nemáme niečo podrobne naštudované, keď nám nechcete vytvoriť priestor na to, aby sme si to podrobne naštudovali, aby sme o tom aj mohli dlhšie debatovať. A tie výhrady, ktoré tu zazneli, či už od pána poslanca Simona alebo od ktoréhokoľvek iného z diskutujúcich, nevyplývali z toho, že by to nemal podrobne naštudované, napriek tej krátkosti času.
Figeľ, Ján, podpredseda NR SR (2015-09-17):
Ďalší s faktickou, nech sa páči, Ľubomír Petrák.
P. Hrušovský, predseda NR SR: (2003-10-23):
Ďakujem, pán predseda vlády za odpovede na otázky, ktoré vám položili páni poslanci. Prosím, aby ste zaujali svoje miesto. Teraz dávam priestor členom vlády, aby odpovedali na otázky pánov poslancov. Vyzývam ako prvého pána podpredsedu vlády pre európsku integráciu pána ministra Csákyho, aby odpovedal na otázku pani poslankyne Beňovej, ktorá sa pýta: „Ako je pripravený systém archivovania dokumentov dokladajúcich využívanie štátnych fondov Európskej únie, štrukturálnych fondov, pardon, Európskej únie?“ Nech sa páči, pán podpredseda.
Pellegrini, Peter, predseda NR SR (2014-12-04):
Prezentujme sa a hlasujme o bodoch spoločnej správy tak, ako ich uviedol pán spravodajca. (Hlasovanie.) Prítomných 141 poslancov, za hlasovalo 80, zdržalo sa 59, nehlasovali 2 poslanci. Tieto body sme schválili.
Šipoš, Michal, poslanec NR SR (2024-02-23):
Ďakujem veľmi pekne za slovo. Chcem poďakovať pánovi poslancovi Grendelovi, že s týmto zákonom prišiel a že ho predstavil. Ja som zaregistroval, ako hovoril, že cieľom návrhu zákona je podporiť obnovu dôvery v právny štát úpravou ustanovenia práve toho problematického § 363 Trestného poriadku, tak aby jeho znenie zodpovedalo pôvodnému zmyslu tohto mimoriadneho opravného prostriedku, ktorý má v rukách generálny prokurátor Slovenskej republiky na odstránenie nezákonnosti v prípravnom konaní. Zároveň si spomínal, že by sa ten paragraf mal používať v dôvodných prípadoch a nemal by byť zneužívaný. A my vieme veľmi dobre, že hlavne teraz, keď je aktuálny generálny prokurátor pán Žilinka vo svojej pozícii, tak veľakrát ten paragraf bol podaný, alebo veľakrát je to kontroverzné, akým osobám, akým ľuďom. Nie vždy to bolo v súlade s tým, čo hovoril či už zákon, alebo aj v minulosti generálny prokurátor. Ja si pamätám veľmi dobre, ako bol na vypočúvaní, keď sa chcel stať generálnym prokurátorom. A vtedy hovoril, že s ním treba urobiť poriadky, s tým paragrafom, a že robí šarapatu a určite ho treba upraviť. No ale akonáhle sa stal generálnym prokurátorom, tak zrazu ho začal využívať a veľmi kontroverzným ľuďom ho začal podávať. A toto je podľa mňa veľký problém, čiže som veľmi rád, že s tým zákonom prichádzaš, pán poslanec, a dúfam, že bude potom aj zaujímavá diskusia tuná v tomto pléne. Aj keď je piatok, obed, je to veľmi dôležitá téma. Ďakujem za predloženie.